gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3980, del 17-04-2001 (2001/3343)

Notificació d'acord d'iniciació de l'expedient 51/742/00.
---------------------------------------------------------

### Dades del document

Número de DOGV
:   3980

Data del DOGV
:   17-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3343


Organisme emissor
:   Conselleria de Sanitat

Tipus de document
:   Anunci

Notificació d'acord d'iniciació de l'expedient 51/742/00. [2001/M3343]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (Boletín Oficial del Estado de 27.11.1992).
  
Contra aquests actes, que no exhaureixen la via administrativa, es poden presentar al·legacions, en el termini dels 10 dies hàbils des de l'endemà de la data de la publicació en aquest diari oficial, en la Direcció Territorial de Sanitat de València, al carrer de la Guàrdia Civil, 21, 46749 València, o de la manera que disposa l'article 38.4 de la Llei 30/1992 (Boletín Oficial del Estado de 27.11.1992). També s'adverteix que, segons el contingut de l'article 20.6 del Reial Decret 1.398/1993 (BOE de 04.08.1993), la publicació d'aquest edicte interromp el termini de tramitació del procediment.
  
València, 20 de març de 2001.- El director territorial de Sanitat: Daniel Pablo Comeche.
  
Interessat: Máximo Biancani.
  
Últim domicili conegut: plaça del Prat, 31.
  
Població: Gandia.
  
Expedient: 51/742/00
  
Fase: acord d'iniciació.
  
Infracció: deficiències higienicosanitàries i no tenir autorització sanitària.
  
Preceptes infringits: article 14 del Reial Decret 2.817/1983, de 13 d'octubre, pel qual s'aprova la reglamentació tècnica sanitària de menjadors col·lectius (BOE núm. 270, d'11.11.1983), articles 1 i 3 de l'Ordre de 6 de juny de 1997, que regula l'autorització sanitària d'establiments alimentaris menors (DOGV de 18.07.1997), modificada per l'Ordre de 27 de març de 2000 sobre l'autorització sanitària d'establiments alimentaris menors (DOGV de 14.04.2000), articles 1 i 2 del Reial Decret 202/2000, d'11 de febrer, que estableix les normes relatives a manipuladors d'aliments (BOE de 25.02.2000), en relació amb l'article 2.1.1 del Reial Decret 1.945/1983, de 22 de juny, pel qual es regulen les infraccions i sancions en matèria de defensa del consumidor i de la producció agroalimentària (BOE de 05.07.1983) i tipificada en l'article 35.A.1 de la Llei 14/1986, de 25 d'abril, General de Sanitat (BOE de 29.04.1986).
  
- Sanció a què pot donar lloc: 60.000 pessetes (360,61 euros).
Diari Oficial de la Generalitat Valenciana


Sumari del DOGV 3975, del 06-04-2001 (2001/2890)

Informació pública del pla parcial, programa d'actuació integrada i avantprojecte d'urbanització del sector R, al terme municipal d'Alberic.
--------------------------------------------------------------------------------------------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2890


Organisme emissor
:   Ajuntament d'Alberic

Tipus de document
:   Anunci

Informació pública del pla parcial, programa d'actuació integrada i avantprojecte d'urbanització del sector R, al terme municipal d'Alberic. [2001/F2890]
  
Per mitjà de la Resolució de l'Alcaldia de data 5 de març de 2001, s'ha resolt el següent:
  
«Havent presentat la mercantil Construcciones Tecnológicas y Casas, SL, l'alternativa tècnica de programa d'actuació integrada del sector R, en sòl urbanitzable d'aquest municipi, comprensiva de pla parcial i ordenances, sol·licitud de cèdula d'urbanització i avantprojecte d'urbanització, de conformitat amb els articles 32, 27, 45 i 46 de la Llei Reguladora de l'Activitat Urbanística, resolc:
  
Únic. Sotmetre a informació pública pel termini de 20 dies hàbils mitjançant l'anunci en un diari d'informació general editat a la Comunitat Valenciana i en el Diari Oficial de la Generalitat Valenciana, i amb la remissió prèvia dels avisos a què es refereix l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per la mercantil Construcciones Tecnológicas y Casas, SL, per a l'àmbit del sector R, en sòl urbanitzable d'aquest municipi.
  
Durant el termini esmentat es podran presentar a l'ajuntament tant al·legacions com alternatives tècniques que pretenguen competir amb la que s'exposa al públic, i queda prorrogat per 20 dies addicionals si durant els 10 primers dies d'informació pública alguna persona, prestant caució per import de 500.000 pessetes, es compromet a presentar una alternativa tècnica substancialment distinta a la inicial.
  
Durant els cinc dies següents al venciment del termini d'informació pública, es podran presentar davant de l'ajuntament proposicions juridicoeconòmiques en plica tancada. L'acte d'obertura de pliques es realitzarà el dia hàbil següent a la finalització d'aquest termini, tret que siga dissabte, cas en què es traslladarà al dia següent hàbil. Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques.»
  
Cosa que es publica perquè se'n prenga coneixement general.
Diari Oficial de la Generalitat Valenciana


Sumari del DOGV 4072, del 27-08-2001 (2001/6800)

RESOLUCIÓ de 6 de juliol de 2001, de la Universitat d'Alacant, per la qual es nomena professor titular d'escola universitària DF02255, en l'àrea de coneixement de Teoria de Senyal i Comunicacions, el senyor Tomás Martínez Marín.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4072

Data del DOGV
:   27-08-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/6800


Organisme emissor
:   Universitat d'Alacant

Tipus de document
:   Resolució

RESOLUCIÓ de 6 de juliol de 2001, de la Universitat d'Alacant, per la qual es nomena professor titular d'escola universitària DF02255, en l'àrea de coneixement de Teoria de Senyal i Comunicacions, el senyor Tomás Martínez Marín. [2001/X6800]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'aquesta Universitat d'Alacant de 5 de octubre de 2000 (BOE de 27 d'octubre de 2000), es nomena professor titular d'escola universitària, en l'àrea de coneixement de Teoria de Senyal i Comunicacions, Departament de Física, Enginyeria de Sistemes i Teoria de Senyal, el senyor Tomás Martínez Marín.
  
Alacant, 6 de juliol de 2001.- El rector (per delegació, article 54 dels Estatuts): Miguel Louis Cereceda.
Diari Oficial de la Generalitat Valenciana


Sumari del DOGV 3966, del 26-03-2001 (2001/2532)

Informació pública de l'alternativa tècnica de programa de desenvolupament de l'actuació integrada de les unitats d'execució número 1 i 2 del sector E-2, El Barranco, d'Orihuela.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   3966

Data del DOGV
:   26-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2532


Organisme emissor
:   Ajuntament d'Orihuela

Tipus de document
:   Anunci

Informació pública de l'alternativa tècnica de programa de desenvolupament de l'actuació integrada de les unitats d'execució número 1 i 2 del sector E-2, El Barranco, d'Orihuela. [2001/Q2532]
  
Les mercantils Pefersan, SA, i Altos del Edén, SL, han presentat en aquest ajuntament una alternativa tècnica de programa per al desenvolupament de l'actuació integrada de les unitats d'execució número 1 i 2 del sector E-2, El Barranco, del Pla General Municipal d'Ordenació Urbana d'Orihuela.
  
L'alternativa tècnica formulada comprén pla parcial, expedient d'homologació modificatiu, projectes d'urbanització de les unitats d'execució número 1-2 i estudi d'impacte ambiental.
  
De conformitat amb el que s'estableix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública la proposta de programa presentada, pel termini de 20 dies hàbils, comptadors des de l'endemà de la publicació d'aquest anunci.
  
Durant la informació pública, la documentació tècnica presentada romandrà exposada al Departament d'Urbanisme de l'ajuntament i s'admetran al·legacions i propostes tècniques alternatives a la presentada. Durant els cinc dies següents al de finalització del termini d'informació pública i tret que s'acorde la pròrroga de 20 dies addicionals, en els casos establits legalment, s'hi podran presentar les propostes juridicoeconòmiques.
  
Així mateix es fa saber que aquest anunci es publica igualment a l'efecte establit en l'article 59.4 de la Llei de Règim Jurídic de les Administracions Públiques i del Procediment Administratiu Comú, per a les persones interessades que siguen desconegudes o amb domicili ignorat.
Diari Oficial de la Generalitat Valenciana


Sumari del DOGV 4085, del 13-09-2001 (2001/8872)

Informació pública de l'extracte de la convocatòria del concurs oposició per a proveir en propietat una plaça d'inspector de la policia local, torn de promoció interna.
------------------------------------------------------------------------------------------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/8872


Data del document
:   20-08-2001

Organisme emissor
:   Ajuntament de Benicàssim

Tipus de document
:   Convocatòria

Descriptors 

:   * Benicàssim
    * administració local
    * concurs administratiu
    * policia

Informació pública de l'extracte de la convocatòria del concurs oposició per a proveir en propietat una plaça d'inspector de la policia local, torn de promoció interna. [2001/M8872]
  
En el Butlletí Oficial de la Província de Castelló número 60, de data 19 de maig de 2001, apareix publicada la convocatòria i les bases específiques per a proveir en propietat una plaça d'inspector de la policia local, vacant en la plantilla de funcionaris d'aquest ajuntament, enquadrada en el grup B, escala d'administració especial, serveis especials, classe policia local inclosa en l'oferta d'ocupació pública de 2001, mitjançant el sistema de concurs oposició, torn de promoció interna.
  
El termini de presentació d'instàncies serà de 20 dies hàbils, comptadors des de l'endemà de la publicació de l'extracte d'aquesta convocatòria en el Boletín Oficial del Estado.
  
Cosa que es publica en el Diari Oficial de la Generalitat Valenciana, perquè en prengueu coneixement.
Diari Oficial de la Generalitat Valenciana


Sumari del DOGV 4063, del 13-08-2001 (2001/8243)

Informació pública de la suspensió cautelar d'instal·lació de noves antenes de telefonia mòbil al terme municipal de Massanassa.
--------------------------------------------------------------------------------------------------------------------------------

### Dades del document

Número de DOGV
:   4063

Data del DOGV
:   13-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8243


Organisme emissor
:   Ajuntament de Massanassa

Tipus de document
:   Anunci

Informació pública de la suspensió cautelar d'instal·lació de noves antenes de telefonia mòbil al terme municipal de Massanassa. [2001/X8243]
  
El Ple de l'Ajuntament, en la sessió del dia 2 d'agost de 2001, de conformitat amb el que estableix l'article 57 de la Llei 6/1994, de 15 de novembre, reguladora de l'Activitat Urbanística, així com el que preveu l'article 152 del Decret 201/1998, de 15 de desembre, del Govern Valencià, acordà:
  
Suspendre cautelarment la instal·lació de noves antenes de telefonia mòbil al terme de Massanassa, en base al que estableix l'article 57 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística, i l'article 152 del Reglament de Planejament de la Comunitat Valenciana, mentre es procedeix a l'aprovació d'una ordenança municipal d'antenes, després dels tràmits i terminis escaients i dins del que estipula l'actual normativa reguladora d'instal·lació d'infraestructures comunes als edificis per a l'accés als serveis de telecomunicació.
  
Contra aquest acord, que és definitiu en via administrativa, podran interposar-se els recursos següents:
  
Amb caràcter potestatiu, recurs de reposició davant del mateix òrgan que dictà l'acte recorregut, en el termini d'un mes a contar des de l'endemà d'aquell en què tinga lloc aquesta publicació.
  
Si transcorregués un mes des de l'endemà de la interposició del recurs sense que aquest s'haja resolt, podrà entendre's desestimat i interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
Recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptador des de l'endemà d'aquell en què tinga lloc aquesta publicació.
  
Tot això sense perjudici que puga exercir qualsevol altre recurs o acció que estime pertinent.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 4139, del 30-11-2001 (2001/11980)

Concurs. Servei de restauració als centres de l'Institut Valencià d'Atenció als Discapacitats (IVADIS).
-------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/11648


Data del document
:   26-11-2001

Organisme emissor
:   Institut Valencià d'Atenció als Discapacitats

Tipus de document
:   Concurs

Descriptors 

:   * Institut Valencià d'Atenció als Discapacitats
    * contracte de serveis

Concurs. Servei de restauració als centres de l'Institut Valencià d'Atenció als Discapacitats (IVADIS). [2001/Q11570]
  
1. Entitat adjudicadora
  
a) Organisme: Institut Valencià d'Atenció als Discapacitats (IVADIS).
  
2. Objecte del contracte
  
a) Descripció de l'objecte: servei de restauració als centres de l'Institut Valencià d'Atenció als Discapacitats (IVADIS).
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
76.660.073 pessetes.
  
5. Garanties
  
Provisional: 2% del pressupost de licitació.
  
Definitiva: 4% del pressupost de licitació.
  
6. Obtenció de documentació i informació
  
a) Entitat: Institut Valencià d'Atenció als Discapacitats (IVADIS). Contractació.
  
b) Domicili: avinguda del Port, 108.
  
c) Localitat i codi postal: València, 46498.
  
d) Telèfon: 23 949 02 21.
  
e) Fax: 96 337 82 45.
  
7. Presentació d'ofertes o de les sol·licituds de participació
  
a) Data límit de presentació: 15 dies des de la publicació d'aquest anunci.
  
b) Documentació que cal presentar: en els termes estipulats al plec de clàusules administratives particulars.
  
c) Lloc de presentació: Registre General de l'IVADIS.
  
1a Entitat: Institut Valencià d'Atenció als Discapacitats (IVADIS).
  
2a Domicili: avinguda del Port, 108.
  
3a Localitat i codi postal: València, 46083.
Diari Oficial de la Generalitat Valenciana


Sumari del DOGV 4148, del 14-12-2001 (2001/11755)

Informació pública de l'oferta d'ocupació pública per a l'any6 2001 de l'Ajuntament de Piles.
---------------------------------------------------------------------------------------------

### Dades del document

Número de DOGV
:   4148

Data del DOGV
:   14-12-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/11494


Data del document
:   09-11-2001

Organisme emissor
:   Ajuntament de Piles

Tipus de document
:   Convocatòria

Descriptors 

:   * Piles
    * oferta d'ocupació
    * concurs administratiu
    * administració local

Informació pública de l'oferta d'ocupació pública per a l'any6 2001 de l'Ajuntament de Piles. [2001/A11653]
  
Per la Resolució de l'Alcaldia Presidència de data 8 de novembre de 2001, es va aprovar l'oferta d'ocupació pública, d'acord amb el pressupost general de la corporació i plantilla de personal aprovades pel Ple per a l'exercici 2001, amb les vacants següents:
  
Personal laboral.
  
Nivell de titulació: certificat d'escolaritat o equivalent.
  
Denominació: personal d'oficis. Nombre de vacants: una.
Diari Oficial de la Generalitat Valenciana


Sumari del DOGV 4054, del 31-07-2001 (2001/7569)

DECRET 130/2001, de 26 de juliol, del Govern Valencià, pel qual es nomenen els membres titulars i suplents representants del cooperativisme en el Consell Valencià del Cooperativisme.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4054

Data del DOGV
:   31-07-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/7569


Data del document
:   26-07-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Consell Valencià del Cooperativisme
    * Conselleria Economia, Hisenda i Ocupació
    * cooperativa

DECRET 130/2001, de 26 de juliol, del Govern Valencià, pel qual es nomenen els membres titulars i suplents representants del cooperativisme en el Consell Valencià del Cooperativisme. [2001/X7569]
  
L'article 3 del Decret 228/1996, de 10 de desembre, del Govern Valencià, pel qual es regula el Consell Valencià del Cooperativisme, estableix que el citat òrgan estarà compost, entre d'altres, per cinc membres electius proposats per la Confederació de Cooperatives de la Comunitat Valenciana.
  
La citada Confederació ha comunicat al conseller d'Economia, Hisenda i Ocupació la proposta de membres electius i els corresponents suplents, raó per la qual, en compliment del que preveu l'article 4 del citat decret, es designen els nous membres electius representants del cooperativisme en el Consell Valencià del Cooperativisme.
  
En conseqüència, a proposta del conseller d'Economia, Hisenda i Ocupació i amb la deliberació prèvia del Govern Valencià en la reunió del dia 26 juliol de 2001,
  
DECRETE
  
Article 1
  
Nomenar, a proposta de la Confederació de Cooperatives de la Comunitat Valenciana, com a membres electius titulars representants del cooperativisme en el Consell Valencià del Cooperativisme, les persones següents:
  
1. Senyor Luis Valero Lahuerta.
  
2. Senyor Enrique Blasco Roig.
  
3. Senyor Vicente Comes Iglesia.
  
4. Senyor José Cantavella Vicent.
  
5. Senyor Gabriel Hinarejos abril.
  
Article 2
  
Nomenar, a proposta de la Confederació de Cooperatives de la Comunitat Valenciana, com a membres electius suplents representants del cooperativisme en el Consell Valencià del Cooperativisme, les persones següents:
  
1. Senyor Vicente Diego Ramón.
  
2. Senyor José Vercher Escribá.
  
3. Senyor Pascual Romero Martínez.
  
4. Senyora Laura Albelda Randis.
  
5. Senyor Luis Juárez Argente.
  
València, 26 de juliol de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET
Diari Oficial de la Generalitat Valenciana


Sumari del DOGV 4147, del 13-12-2001 (2001/11367)

Contractació del subministrament de l'equipament per a l'explotació de l'aparcament de l'Oceanogràfic de la Ciutat de les Arts i les Ciències de València.
----------------------------------------------------------------------------------------------------------------------------------------------------------

### Dades del document

Número de DOGV
:   4147

Data del DOGV
:   13-12-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/11673


Data del document
:   27-11-2001

Organisme emissor
:   Ciutat de les Arts i de les Ciències, SAU

Tipus de document
:   Anunci

Descriptors 

:   * aparcament
    * contracte de subministraments

Contractació del subministrament de l'equipament per a l'explotació de l'aparcament de l'Oceanogràfic de la Ciutat de les Arts i les Ciències de València. [2001/X11952]
  
1. Entitat adjudicadora
  
Ciudad de les Arts i les Ciències, SA, empresa pública de la Generalitat Valenciana.
  
2. Objecte del contracte
  
a) Descripció: contractació del subministrament de l'equipament per a l'explotació de l'aparcament de l'Oceanogràfic de la Ciutat de les Arts i les Ciències de València.
  
b) Lloc d'execució: València ciutat.
  
c) Termini d'execució: vuit setmanes.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs
  
4. Pressupost base de licitació
  
Total: 312.526,29 euros, IVA exclòs.
  
5. Garanties
  
Provisional: del dos per cent del pressupost de licitació.
  
6. Obtenció de documentació i informació
  
a) Entitat: Rank Xerox.
  
b) Adreça: Convent Sant Francesc núm. 5
  
c) Localitat i codi postal: València 46978
  
d) Telèfon : 55 306 57 05.
  
e) Telefax: 96 352 02 85.
  
f) Data límit d'obtenció de documentació i informació: vegeu plec.
  
7. Requisits específics del contractista
  
Vegeu plec.
  
8. Presentació d'ofertes
  
a) Data límit de presentació: fins a les 14.00 hores del 18 de gener de 2002.
  
b) Documentació a presentar: vegeu plec.
  
c) Lloc de presentació: CAC, SA. Prolongació Passeig de l'Albereda núm. 48, 46764 València.
  
d) Termini durant el qual el licitador estarà obligat de mantenir la seua oferta: vegeu plec.
  
e) Admissió de variants : vegeu plec.
  
9. Obertura de les ofertes
  
Vegeu plec.
  
10. Altres informacions
  
Vegeu plec.
  
11. Despeses d'anuncis
  
A compte de l'adjudicatari.
  
12. Data d'enviament de l'anunci al DOCE
  
El dia 28.11.01.